ਸਮੱਗਰੀ: ਜਫ਼ਰਾਬਾਦ ਤਾਲੁਕਾ ਦੇ ਸ਼ਿਆਲ ਬੇਟ ਵਿੱਚ ਕੋਈ ਕੇਸ ਦਰਜ ਨਹੀਂ ਹੋਇਆ

ਮੀਡੀਆ ਰਿਪੋਰਟਾਂ ਮੁਤਾਬਕ ਅਹਿਮਦਾਬਾਦ, ਸੂਰਤ, ਵਡੋਦਰਾ, ਰਾਜਕੋਟ ਅਤੇ ਹੋਰਨਾਂ ਸ਼ਹਿਰਾਂ ਵਿੱਚ ਕੋਵਿਡ ਮਰੀਜ਼ਾਂ ਦੇ ਪਰਿਵਾਰ ਆਕਸੀਜਨ, ਦਵਾਈ, ਐਂਬੂਲੈਂਸ ਅਤੇ ਹਸਪਤਾਲ ਵਿੱਚ ਬੈੱਡ ਲਈ ਥਾਂ-ਥਾਂ ਧੱਕੇ ਖਾ ਰਹੇ ਹਨ।

ਇਹ ਬੇਹੱਦ ਡਰਾਵਨਾ ਅਤੇ ਪਰੇਸ਼ਾਨ ਕਰ ਦੇਣ ਵਾਲਾ ਮੰਜ਼ਰ ਹੈ ਪਰ ਗੁਜਰਾਤ ਵਿੱਚ ਦੋ ਟਾਪੂ ਅਜਿਹੇ ਵੀ ਹਨ ਜਿੱਥੋਂ ਦਾ ਨਜ਼ਾਰਾ ਬਿਲਕੁਲ ਉਲਟ ਹੈ। 

ਇਹ ਵੀ ਪੜ੍ਹੋ-

ਇੱਕ ਪਾਸੇ ਜਿੱਥੇ ਗੁਜਰਾਤ ਵਿੱਚ ਕੋਵਿਡ ਮਰੀਜ਼ਾਂ ਅਤੇ ਮਰਨ ਵਾਲਿਆਂ ਦੇ ਅੰਕੜੇ ਵੱਧ ਰਹੇ ਹਨ, ਉੱਥੇ ਹੀ ਇਨ੍ਹਾਂ ਦੋ ਟਾਪੂਆਂ, ਆਲੀਆ ਬੇਟ ਅਤੇ ਸ਼ਿਆਲ ਬੇਟ ਵਿੱਚ ਕੋਈ ਵੀ ਕੋਰੋਨਾਵਾਇਰਸ ਦਾ ਕੇਸ ਨਹੀਂ ਹੈ। 

ਸਥਾਨਕ ਪ੍ਰਸ਼ਾਸਨ ਦਾ ਕਹਿਣਾ ਹੈ ਕਿ ਇਨ੍ਹਾਂ ਦੋਵਾਂ ਟਾਪੂਆਂ 'ਤੇ ਭੂਗੌਲਿਕ ਸਥਿਤੀ ਅਤੇ ਸਥਾਨਕ ਸਖ਼ਤੀ ਕਰਕੇ ਇੱਥੇ ਕੋਵਿਡ-19 ਨਹੀਂ ਫੈਲਿਆ। 

ਅਮਰੈਲੀ ਜ਼ਿਲ੍ਹੇ ਦੇ ਜਾਫ਼ਰਾਬਾਦ ਤਾਲੁਕਾ ਵਿੱਚ ਪੈਂਦੇ ਸ਼ਿਆਲ ਬੇਟ ਦੇ ਸਰਪੰਚ ਹਮੀਰਭਾਈ ਨੇ ਬੀਬੀਸੀ ਨਾਲ ਗੱਲ ਕਰਦਿਆਂ ਪਿੰਡ ਦੇ ਲੋਕਾਂ ਵੱਲੋਂ ਅਪਨਾਏ ਗਏ ਸੁਰੱਖਿਆ ਨਿਯਮਾਂ ਬਾਰੇ ਦੱਸਿਆ। 

ਉਨ੍ਹਾਂ ਨੇ ਕਿਹਾ, "ਪਿੰਡ ਵਿੱਚ ਕੋਵਿਡ-19 ਦੇ ਪਾਸਾਰ ਨੂੰ ਰੋਕਣ ਲਈ ਅਸੀਂ ਕਈ ਸਖ਼ਤ ਕਦਮ ਚੁੱਕੇ। ਅਸੀਂ ਕਿਸੇ ਨੂੰ ਬਾਹਰੋਂ ਪਿੰਡ ਵਿੱਚ ਆਉਣ ਦੀ ਇਜਾਜ਼ਤ ਨਹੀਂ ਦਿੱਤੀ।"

ਕੋਰੋਨਾਵਾਇਰਸ: ਪੰਜਾਬ ਵਿੱਚ ਕਿਉਂ ਮੌਤ ਦਰ ਵੱਧ

"ਹਰ ਰੋਜ਼ ਲੋਕਾਂ ਨੂੰ ਨਿਯਮਾਂ ਦੀ ਪਾਲਣਾ ਕਰਨੀ ਪੈਂਦੀ ਹੈ। ਪਹਿਲੀ ਕੋਵਿਡ ਲਹਿਰ ਦੌਰਾਨ ਪਿੰਡ ਵਿੱਚ ਕੋਈ ਵੀ ਕੇਸ ਨਹੀਂ ਆਇਆ ਸੀ ਅਤੇ ਨਾ ਹੀ ਹੁਣ ਤੱਕ ਦੂਜੀ ਲਹਿਰ ਦੌਰਾਨ ਕੋਈ ਕੇਸ ਮਿਲਿਆ ਹੈ।"

ਉਨ੍ਹਾਂ ਨੇ ਅੱਗੇ ਕਿਹਾ, "ਜਦੋਂ ਅਸੀਂ ਪਹਿਲੀ ਵਾਰ ਕੋਵਿਡ ਬਾਰੇ ਸੁਣਿਆ ਤਾਂ ਅਸੀਂ 5000 ਹਜ਼ਾਰ ਮਾਸਕ ਅਤੇ ਸੈਨੇਟਾਈਜ਼ਰ ਖਰੀਦ ਕੇ ਪਿੰਡ ਵਿੱਚ ਵੰਡੇ। ਇਸੇ ਵੇਲੇ ਹੀ ਅਸੀਂ ਡਾਕਟਰ ਦੀ ਸਲਾਹ ਮੁਤਾਬਕ ਪਿੰਡ ਵਿੱਚ ਦਵਾਈਆਂ ਵੀ ਵੰਡੀਆਂ।"

ਨਿਯਮਾਂ ਦੀ ਸਖ਼ਤੀ ਨਾਲ ਪਾਲਣਾ 

2011 ਦੀ ਮਰਦਮਸ਼ੁਮਾਰੀ ਮੁਤਾਬਕ ਸ਼ਿਆਲ ਬੇਟ ਦੀ ਆਬਾਦੀ 5551 ਹੈ। ਇੱਥੇ 1314 ਘਰ ਹਨ। ਜ਼ਿਆਦਾਤਰ ਲੋਕ ਇੱਥੇ ਮੱਛੀ ਫੜ੍ਹਨ ਦਾ ਕੰਮ ਕਰਦੇ ਹਨ।

ਸਥਾਨਕ ਲੋਕਾਂ ਮੁਤਾਬਕ, ਲਾਗ ਨੂੰ ਫੈਲਣ ਤੋਂ ਰੋਕਣ ਲਈ ਸੋਸ਼ਲ ਡਿਸਟੈਂਸਿੰਗ ਅਤੇ ਕੋਵਿਡ ਦੇ ਨਿਯਮਾਂ ਦੀ ਸਖ਼ਤੀ ਨਾਲ ਪਾਲਣਾ ਹੁੰਦੀ ਹੈ। 

ਸਥਾਨਕ ਲੋਕਾਂ ਨੂੰ ਉਦੋਂ ਹੀ ਪਿੰਡੋਂ ਬਾਹਰ ਜਾਣ ਦਿੱਤਾ ਜਾਂਦਾ ਹੈ ਜਦੋਂ ਬੇਹੱਦ ਜ਼ਰੂਰੀ ਕੰਮ ਹੋਵੇ। ਕਿਸੇ ਬਾਹਰੀ ਬੰਦੇ ਨੂੰ ਪਿੰਡ ਵਿੱਚ ਆਉਣ ਦੀ ਇਜਾਜ਼ਤ ਨਹੀਂ।

ਪਿੰਡ ਦੇ ਸਰਪੰਚ ਅਤੇ ਲੋਕ ਦਾਅਵਾ ਕਰਦੇ ਹਨ, ਪਿਛਲੇ ਇੱਕ ਸਾਲ ਤੋਂ ਬਾਹਰਲਾ ਕੋਈ ਬੰਦਾ ਪਿੰਡ ਵਿੱਚ ਨਹੀਂ ਵੜਿਆ।

ਬੀਬੀਸੀ ਪੰਜਾਬੀ ਨੂੰ ਆਪਣੇ ਐਂਡਰਾਇਡ ਫ਼ੋਨ 'ਤੇ ਇੰਝ ਲੈ ਕੇ ਆਓ:

ਸ਼ਿਆਲ ਬੇਟ ਦੇ ਸਰਪੰਚ ਹਮੀਰਭਾਈ ਨੇ ਦੱਸਿਆ ਕਿ ਪਿੰਡਵਾਸੀ ਨਿਯਮਾਂ ਦੀ ਸਖ਼ਤੀ ਨਾਲ ਪਾਲਣਾ ਕਰਦੇ ਹਨ

ਮਹੀਰਭਾਈ ਦਾ ਕਹਿਣਾ ਹੈ, "ਅਸੀਂ ਲੋਕਾਂ ਬਿਨਾਂ ਮਤਲਬ ਦੇ ਬਾਹਰ ਜਾਣ ਤੋਂ ਮਨ੍ਹਾਂ ਕੀਤਾ ਹੈ ਅਤੇ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਗੁਜਰਾਤ ਦੇ ਹਸਪਤਾਲਾਂ ਦੇ ਬਾਹਰ ਐਂਬੂਲੈਂਸ ਦੀਆਂ ਲੰਬੀਆਂ ਕਤਾਰਾਂ ਲੱਗੀਆਂ ਹੋਈਆਂ ਹਨ। ਲਾਸ਼ਾਂ ਨਾਲ ਸ਼ਹਿਰਾਂ ਦੇ ਸ਼ਮਸ਼ਾਨ ਘਾਟ ਵੀ ਭਰ ਗਏ ਹਨ ਅਤੇ ਅੰਤਿਮ ਸੰਸਕਾਰ ਕਰਨ ਵਾਲਿਆਂ ਦੀਆਂ ਲੰਬੀਆਂ ਲਾਇਨਾਂ ਲੱਗੀਆਂ ਹੋਈਆਂ ਹਨ।